हरियाणा सिविल सर्विस परीक्षा में धांधली  
प्रतिभागियों का कहना है कि राज्य के कई मंत्री, एमएलए, आईएएस और आईपीएस अधिकारियों के बच्चों के नाम मेरिट लिस्ट में हैं।
हरियाणा सिविल सर्विस परीक्षा में धांधली का मामला उजागर हुआ है। 2009 की परीक्षा के नतीजों को लेकर कई प्रतिभागियों ने हरियाणा पब्लिक सर्विस कमीशन के चेयरमैन और सदस्यों पर पक्षपात का आरोप लगाया है।  खासतौर से आयोग के चेयरमैन की बेटी और दो सदस्यों के रिश्तेदारों के चुने जाने से परीक्षा के नतीजों पर सवाल उठाए जा रहे हैं। प्रतिभागियों का कहना है कि राज्य के कई मंत्री, एमएलए, आईएएस और आईपीएस अधिकारियों के बच्चों के नाम मेरिट लिस्ट में हैं। नाकाम प्रतिभागियों ने कहा है कि वे न्याय के लिए उच्च न्यायालय का दरवाजा खटखटाएंगे।